કુદરતે આપેલા આવા વાવંટોળની વચ્ચે ૧૮૮૭ની ત્રીજી માર્ચ હેલનની પ્રથમ સાચી ઉષા બનીને ઊગે છે ને તેમના જીવનમાં એકવીસ વર્ષીય યુવતી કુ.મેન્સિફલ્ડ સુલીવાનનો પ્રવેશ થાય છે. સુલીવાનનો પ્રવેશ સમગ્ર માનવજાતિને પર્યુત્સક બનાવી દે એવો રોમાંચક છે. ત્રીજી માર્ચની આ ક્ષણથી માંડીને બરાબર પચાસ વર્ષ સુધી હેલનને એકધારો સાથ આપનાર સુલીવના પ્રત્યે આચાર્ય કાકાસાહેબે એક કેળવણીકાર તરીકે એમનું મૂલ્યાંકન કરતાં સમગ્ર માનવજાતને તેમની ઋણી ગણાવી છે એ વાતમાં ઔચિત્ય જણાય છે. ટેલિફોનના શોધક ડૉ.ગ્રેહામ બેલના સૂચનથી હેલનનાં માતા-પિતાએ બૉસ્ટનની પર્કિન્સ સંસ્થાના નિયામક શ્રી એમેગ્રોસને પત્ર લખેલો જેના ઉત્તરરૂપે કુ.સુલીવાનની ભેટ હેલનને, કહો કે સમગ્ર મનુષ્યજાતિને મળી શકી.